**D I S P O Z I Ţ I E**

**privind constituirea Comisiei de evaluare a ofertelor pentru atribuirea pe loturi a contractului de achiziție publică având ca obiect:**

**«SERVICII DE DELEGARE A GESTIUNII SERVICIULUI PUBLIC DE TRANSPORT JUDEȚEAN DE PERSOANE PRIN CURSE REGULATE, ÎN JUDEŢUL CLUJ»**

Preşedintele Consiliului Judeţean Cluj,

Având în vedere Referatul întocmit de către Direcţia Dezvoltare şi Investiţii, cu nr. 24891/19.06.2023 privind constituirea Comisiei de evaluare a ofertelor pentru atribuirea contractului de achiziție publică având ca obiect: «Servicii de delegare a gestiunii serviciului public de transport județean de persoane prin curse regulate, în Judeţul Cluj»;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin.(1) lit. f) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 82 alin. (1) lit. a) din Legea nr. 99/2016 privind achiziţiile sectoriale, cu modificările și completările ulterioare;
* art. 132 şi art. 133 din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e :**

Art. 1. (1) Se constituie Comisia de evaluare a ofertelor, pentru atribuirea contractului de achiziție publică având ca obiect: «Servicii de delegare a gestiunii serviciului public de transport județean de persoane prin curse regulate, în Judeţul Cluj», în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2**. Doamna Adina Tiuca – consilier achizitii publice – Serviciul Lucrări și Achiziții Publice/ Consiliul Județean Cluj - se desemnează în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 394/2016, cu modificările și completările ulterioare.

**Art. 4.** Pentru punerea în aplicare a prezentei dispoziții se desemnează Direcția Dezvoltare și Investiții - Serviciul Lucrări și Achiziții Publice.

**Art. 5.** Prezenta dispoziţie se comunică prin e-mail persoanelor nominalizate la art. 1 - 2, Direcției Juridice, Direcției Dezvoltare și Investiții, precum şi Prefectului Judeţului Cluj.

 **CONTRASEMENEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 528 din 30 octombrie 2024**

**Anexă**

 **la Dispoziția nr. 528/30 octombrie 2024**

**Componența** **Comisiei de evaluare a ofertelor pentru**

**atribuirea pe loturi a contractului de achiziție publică având ca obiect**

 **«Servicii de delegare a gestiunii serviciului public de transport județean de persoane prin curse regulate, în Judeţul Cluj»**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | Adina Tiuca | Consilier achiziții publice  | Direcția Dezvoltare și Investiții/Serviciul Lucrări şi Achiziţii Publice | Nominalizat în calitate de preşedinte cu drept de vot |
| 2 |  Membru | Dan-Daniel Seleșiu | Consilier | Direcția Juridică/Compartiment Autoritatea Județeană de Transport | Nominalizat în calitate de preşedinte de rezervă cu drept de vot  |
| 3 |  Membru | Cristina Ilinca | Consilier juridic | Direcția Juridică/Serviciul Juridic, Contencios Administrativ, Arhiva | - |
| 4 |  Membru | Piciu Mirela | Consilier | Direcția Juridică/Compartiment Autoritatea Județeană de Transport | - |
| 5 |  Membru  | David Octavian | Consilier | Direcția Juridică/Compartiment Autoritatea Județeană de Transport | - |
| 6 | Membru de rezervă | Mihaita Inoan  | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | - |
| 7 | Membru de rezervă | `Raluca Groza | Consilier juridic | Direcția Juridică/Serviciul Juridic, Contencios Administrativ, Arhiva | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**